b'\n_START_ARTICLE_\nPeter Andrejevi\xc4\x8d Kozen\n_START_SECTION_\n\xc5\xbdivljenje\n_START_PARAGRAPH_\nIzobrazbo je prejel na Artilerijski in in\xc5\xbeenirski \xc5\xa1oli poljskega plemstva, ki jo je kon\xc4\x8dal julija 1796 s \xc4\x8dinom artilerijskega kadeta; \xc5\xbee januarja 1797 je postal poro\xc4\x8dnik._NEWLINE_Oktobra 1803 je postal koza\xc5\xa1ki \xc5\xa1tabni stotnik in avgusta 1808 je bil povi\xc5\xa1an v polkovnika. Februarja 1811 je postal poveljnik artilerijske brigade in aprila istega leta poveljnik gardne konjeni\xc5\xa1ke artilerije. Na tem mestu se je odlikoval med Napoleonovimi vojnami, tako da je bil maja 1813 povi\xc5\xa1an v generalmajorja._NEWLINE_Leta 1825 je bil odpu\xc5\xa1\xc4\x8den iz slu\xc5\xbebe, a je bil 10. januarja 1826 ponovno sprejet kot \xc4\x8dastnik za posebne zadol\xc5\xbeitve. Julija istega leta je bil povi\xc5\xa1an v generalporo\xc4\x8dnika._NEWLINE_Januarja 1827 je postal vodja usposabljanja artilerijske brigade v sankt-peterbur\xc5\xa1ki garniziji; julija naslednje leto je postal \xc5\xa1e in\xc5\xa1pektor lokalnih arzenalov._NEWLINE_V usposabljanje artileristov je vpeljal tudi poznavanje proizvodnje smodnika, tehnologijo izdelave in popravila artilerijske oboro\xc5\xbeitve ter streliva,... Septembra 1834 je postal vodja novega raketnega in\xc5\xa1tituta, ki je bil odgovoren za izdelavo bojnih raket in izbolj\xc5\xa1anjem proizvodnje raket._NEWLINE_Zaradi njega je Rusija v tem \xc4\x8dasu imela najbolj napredne raketne sisteme v Evropi, zaradi \xc4\x8desar je bil 17. marca 1845 povi\xc5\xa1an v generala artilerije.'